Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de zanayîş da.
Eşkerayîye de nê ameyî perekerdene:
''Hêzêna ma 29ê nîsane de warê dewa Sinemergê ya qabilcewzê Êlihî de vera wesayîto ke yewîyê mîyanî yê îstîxbaratî kiriştene çalaya sabotajî vireşte, wesayîte bi temamî ame îmhakerdene la hûmara merde û birîndaran ê dişmenî nêmaye safîkerdene. Badê çalakîye artêşa tirkê herêmanê Sinemergê û Sebenê de operasyon da desptêkerdene. Operasyon 1ê gulane de destveng peyser ame anetene. Yewîya ma ya ke çalakîye viraşte weş û war resaye cayê xo.
Teyarayanê şerî yê tirkî 4ê gulane de warê Kunişka yê Zap, 5ê gulane de zî Qilê Qesroke û yê Heftanînî û warê Saca ya Zapî bobmardûman kerdî. Nê hêrişan de vînîbîyayeyê ma çîn ê.''
